Aarhuus Stifts-Tidende, 1839-04-11
J Bidrag til Nutidens Historie, (Følgeblad til Thisted Avis) læstes nylig et Forsvar for Agger Kanal. Deri paastaaes, at Forf. af Artiklen i Jyllandsposten om Vesterhavets Jndbrud i Liimfjorden, har skrevet uden locale og hydrauliske Kundskaber, naar han troer, at Kanalen allerede efter Gjennem brudet 1825 havde kunnet lukkes, for, som der yttres, at sikkre Provindsen en aarlig Jndtægt af henved en Million Rigsbankdaler, som Sildefiskeriet der skal have indbragt. Vistnok har Forf. ikke kjendt de Bevæggrunde og Naturaarsager som have afholdt Regjeringen fra at paabegynde en saa vanskelig og tvivlsom Entreprise, ei heller har han kjendt Virkningen af Stormfloden 1825, da han troer, at Havet blot havde aabnet en Bresche der, hvor Kanalen nu har sit Jndløb i Fjorden. Nei tvertimod, den hele Barriere, lige fra Agger By til Grændserne af Harboøre, i en Strækning af flere Mile, blev aldeles sløifet og tilligemed alle paa Jordtungen liggende Klit bakker førte ind i Liimfjorden. Kammen af Jordtungen, eller dens høieste Ryg, hævede sig fra den Tid intetsteds over 1 a 2 Fod over Havets daglige Vande, hvoraf fulgte, at det under almindelige vestlige Storme gik over Landtungen ind i Liimfjorden, hvorved de af Amtet for nogle Aar siden anstillede kostbare og anstrængende Forsøg, ved at overplante Jordtungen i en vid Strækning, strandede ved en total Bortskylning, saaledes at der ikke findes Spor tilbage af flere tusinde Menneskers Anstrængelser. An Havets Jndbrud i Liimfjorden skulde have bevirket Sildens Udeblivelse, ansees ikke alene for tvivlsomt, men endog for usandsynligt, thi kyndige Mænd kunne bevidne at Sildens Komme er temporair. Ved de norske Kyster har man Exempler paa, at den er udebleven i 20 Aar og kommen igien; ligesom det og saa er beviisligt, at den lægger sine Rogn ligesaagodt i salt som i brak Vand. Med temmelig Vis hed kan det ogsaa antages, at om endog Muligheden af at sætte en Dæmning for Havets Oversvømmelser var beviist, saa ville dog 1/6 Dele af Thisted, Amts Beboere stemme imod Kanalens Lukning, thi at udelukke sig selv fra Havet og en directe Skibsfart paa samme, vilde kun være for at forøge vore Naboers Handel paa vor egen Bekostning. Seiladsen paa Agger=Kanal er af Vigtighed ikke allene for Thisted, Nykjøbing, Skive og Lemvig, men for den største Deel af Thisted, Ringkjøbing og Viborg Amter, for en Folkemængde af 80 til 100,000 Mennesker. "Det Held – som Jyllandsposten kalder det i den lukkede Liimfjord at see en lille Dampbaad ud, og indbugsere vore Skibe til Fjordens vestre Byer, vil man vist her meget frabede sig, naar det saaledes skulde være under lukket Laag! "Som fri Væsener - tilføies hertil – ere vi nu vante til en fri og directe Handel, Regjeringen har indseet Nytten deraf, og befriet os fra den Umyndighedstilstand, hvori vi vare, ved at tilstaae en af Stæderne heroppe Stempelret, hvorved vi undgaae at slæbe en Deel af vore Vare til Aalborg, og vi ere overbeviste om, at hverken et Surrogat af Damp eller Vind vil kunne erstatte os Tabet af vor Skibsfart, Som man seer, ere Anskuelserne om Agger=Kanalens Lukning meget forskjellige, og da Gjenstanden er af høieste Betydenhed og i saa mange Henseender berører baade Aalborgs og Oplandets vigtigste Velfærds-Jnteresser, er det ikke at undre, at Sagen paa begge Sider debatteres med megen Varme og Jver. J Aalborg og tilstødende Fjorddistrict forberedes der i denne Tid - ifølge Aalborg Avis en Petition til Regjeringen om Kanalens Lukning. Landsoverretten i Viborg har dømt en i Horsens arresteret Person til eet Aars Forbedringshuus straf, for at have afskaaret og afrykket Haarene af endeel Heste paa Marken og i Stalden.